
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη Κοινοτικής δασικής έκτασης ως αναδασωτέας στη θέση 
«Χατζημητσιάκα» περιοχής Αγίας Ν. Λάρισας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών (Ν. Αττικής) . 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών (Ν. Αττικής) . 3 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου επί της οδού Βορείου 
Ηπείρου αρ. 24, της πόλης Ρόδου και του περιβάλλοντος χώρου 
του, συμπεριλαμβανομένων των.βοτσαλωτών, φερόμενο ως ιδιο¬ 
κτησία Γεωργίου Μάλτα και καθορισμός ειδικών όρων και πε¬ 
ριορισμών δόμησης.. 4 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1128 (1) 

Κήρυξη Κοινοτικής δασικής έκτασης ως αναδασωτέας στη θέση «Χατ¬ 
ζημητσιάκα» περιοχής Αγίας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις των άρθρων 38 παρ. 1 και 41 παρ. 1 και 3 του Ν. 
998/79 «περί προστασίας των Δασών κ.λπ.» 

3. Τις α) 160417/1180/8.7.80 και β) 182447/3049/24.9.80 ” 
διαταγές του Υπουργείου Γεωργίας: 

4. Την 1202/13.5.91 αναφορά του δασαρχείου Αγιάς, με την οποία 
προτείνεται η κήρυξη της δημόσιας δασικής έκτασης των 3,079 στρεμ¬ 
μάτων, στη θέση «Χατζημητσιάκα» περιοχής Αγιάς, ως αναδασωτέας, 
αποφασίζουμε: 

Κηρύσσουμε αναδασωτέα τη δημόσια δασική έκταση των 3.079 
στρεμμάτων, στη θέση «Χατζημητσιάκα» περιοχής Αγιάς, που εκχερ¬ 
σώθηκε παράνομα από το Γεώργιό Αθ. Αμπελακιώτη, και που ορίζεται: 

Ανατολικά: Με Κοινοτική δασική έκταση 

Δυτικά: Με αγροτικό δρόμο 

Βόρεια: Με το υπ’ αρ. 153 κληροτεμάχιο 

Νότια: Με το υπ’ αρ. 154 κληροτεμάχιο 

Η ανωτέρω έκταση η οποία απεικονίζεται με κίτρινη διαγράμμιση 
στο από 8.3.91 διάγραμμα του δασαρχείου Αγιάς, το οποίο αποτελεί 
αναπόσπαστο μέρος της παρούσης θα αναδασωθεί με τη φυσική διαδι¬ 
κασία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 28 Μαΐου 1991 , 

Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 21178 (2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως Τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθ. 11081/6.7.1980 πράξη συναίνεσης της Ανώνυμης 
Εταιρείας με την επωνυμία «Ανώνυμος Εταιρία Κτηματικών και Οικο¬ 
δομικών Επιχειρήσεων» αποκλειστικής κυρίας του στο άρθρο 1 του πα¬ 
ρόντος περιγραφομένου ακινήτου, δια του ειδικώς εξουσιοδοτημένου 
προς τούτο Κων/νου Α. Γράτσου, Διευθύνοντος Συμβούλου και νομίμου 
εκπροσώπου αυτής, γενομένη ενώπιον της συμβολαιογράφου Αμαρου¬ 
σίου Μάρθας Εμμ. Δασκαλάκη. 

7. Την 95/1990 γνωμοδότηση του Κεντρικού Συμβουλίου Χωροτα¬ 
ξίας, οικισμού και Περιβάλλοντος. 

8. Την 17576/10.9.1990 απόφαση του Υπουργού Περιβάλλοντος, 
Χωροταξίας και ΔημοσίωνΈργων για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας της αρχιτέκτονος Ελπίδας Μακρή επιβε¬ 
βαίωση των εμπλεκομένών στον υπολογισμό του μεταφερόμενου συντε¬ 
λεστή δόμησης στοιχείων του ακινήτου που βρίσκεται εντός του ρυμοτο¬ 
μικού σχεδίου Αθηνών και επί των οδώνΣοφοκλέους 34 και Σωκρά- 
τους 12, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (Βαρυ- 


νομένου) που βρίσκεται εντός του ρυμοτομικού σχεδίου Αθηνών (Ν. Ατ¬ 
τικής) επί των οδών Σοφοκλέους 34 και Σωκράτους 12, που έχει χαρα¬ 
κτηριστεί ως διατηρητέο με την 60626/30.9.1987 απόφαση του 
Υπουργού Περιβάλλοντος, Χωροταξίας και Δημοσίων Έργων (Δ' 
1029) του οποίου αποκλειστική κυρίά τυγχάνει η παραπάνω συναι- 
νούσα στη μεταφορά του συντελεστή δόμησης ανώνυμη Εταιρεία με την 
επωνυμία «Ανώνυμος Εταιρία Κτηματικών και Οικοδομικών Επιχειρή¬ 
σεων», όπως το βαρυνόμενο ακίνητο φαίνεται με μαύρη σκιαγράφηση 
στο σχετικό πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 581/1991 πράξη του και που αντίτυπό του δημοσιεύεται σε φωτο¬ 
σμίκρυνση με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου: 247,06 τ.μ. 

β) Ποσοστό κάλυψης: 70% 

γ) Συντελεστής δόμησης βάσει του οποίου πραγματοποιείται η μετα¬ 
φορά: 5,4 

. δ) Δομήσιμες επιφάνειες ’ που αντιστοιχούν σε αυτό είναι: 
247,06x5,4=1334,124 τ.μ., δυναμένων να πραγματοποιηθούν 
1207,27 τ.μ. 

ε) Δομημένη επιφάνεια: 787,14 τ.μ. (229,39 τ.μ. στο ισόγειο και 
557,75 τ.μ. στους ορόφους. 

στ) Μεταφερόμενες δομήσιμες επιφάνειες: 420,13 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ανώνυμης Εταιρείας με την επωνυμία «Ανώνυμος Εταιρία 
Κτηματικών και Οικοδομικών Επιχειρήσεων» για εμβαδόν 420,13 
τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

Αριθ. 21180 (3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε μετουπ’αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 5419/27.8.1990 πράξη συναίνεσης. ενώπιον της Συμβο¬ 

λαιογράφου Αθηνών Μαρίας Κούτρα - Φλουρή, της Έλλης - Αικατερί- . 
νης Γ. Γερουλάνου αποκλειστικής κυρίας του παραπάνω περιγραφομέ- 
νού ακινήτου: ’ 

• 7. Την από 15.3.1990 αίτηση της Έλλης - Αικατερίνης Γ. Γερου¬ 
λάνου. 

8. Την 231/1990 γνωμοδότηση του Κεντρικού Συμβουλίου Χωρο¬ 
ταξίας, οικισμού και Περιβάλλοντος. 

9. Την 80474/21.11.1990 απόφαση του Υπουργού Περιβάλλο¬ 
ντος, Χωροταξίας και ΔημοσίωνΈργων για προέγκριση της σχετικής 
τεχνικής μελέτης. 

10. Την κατόπιν αυτοψίας της υπαλλήλου Σ. Λασπά επιβεβαίωση 
των εμπλεκομένων στον υπολογισμό του μεταφερόμενου συντελεστή δό¬ 
μησης στοιχείων του ακινήτου που βρίσκεται εντός του ρυμοτομικού 
σχεδίου Αθηνών και επί της οδού Κάδρου 16, περιοχής Πλάκας με πρό¬ 
ταση του Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 


Άρθρο 1 

1. Εγκρίνεται η μεταφορά συντελεστή δόμησης του διατηρητέου ακι¬ 
νήτου (Βαρυνομένου) που βρίσκεται εντός του ρυμοτομικού σχεδίου 
Αθηνών (Ν. Αττικής) επί της οδού Κάδρου 16, περιοχής Πλάκας και 
έχει χαρακτηριστεί ως διατηρητέο με το από 24/10.1980 Π.Δ/γμα 
(Δ' 617) και του οποίου αποκλειστική κυριότητα η παραπάνω συναι- 
νούσα στη μεταφορά συντελεστή Έλλη - Αικατερίνη Γ. Γερουλάνου, 
όπως το βαρυνόμενο ακίνητο φαίνεται με στοιχεία ΑΒΓΔΕΖΗΘΑ στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
55573/1991 πράξη του και που αντίτυπό του δημοσιεύεται με το πα¬ 
ρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 211,43 τ.μ. 

β) Συντελαστής δόμησης: 2,1 

γ) Ποσοστό κάλυψης: 70% 

δ) Επιτρεπόμενη δόμηση: 211,43x2,1=444 τ.μ. 

ε) Υπάρχουσα δόμηση: 260,58 τ.μ. 

στ) Μεταφερόμενες δομήσιμες επιφάνειες: 183,42 τ.μ. (ήτοι 34,05 
τ.μ. από ισόγειο και 149,37 τ.μ. από ορόφους). 

Άρθρο 2 

Εγκρίνεταϊ η χορήγηση τίτλου μεταφοράς συντελεστή δόμησης στο 
όνομα Έλλης - Αικατερίνης Γ. Γερουλάνου για εμβαδόν 183,42 τ.μ. 
(34,05 τ.μ. από ισόγειο και 149,37 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. Α.Π.Α./1287 (4) 

Χαρακτηρισμός ως διατηρητέου του κτιρίου επί της οδού Βορείου Ηπεί¬ 
ρου αρ. 24, της πόλης της Ρόδου και του περιβάλλοντος χώρου του, 
συμπεριλαμβανομένων των βοτσαλωτών, φερόμενο ως ιδιοκτησία 
Γεωργίου Μάλτα και καθορισμός ειδικών όρων και περιορισμών δό- 
μησης. “ 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθμ. 1/86 Π.Δ/γμα «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 
3 εδ. ζ, περ. αα) και 5 αυτού. 

3. Το υπ’ αριθμ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, ε και παρ. 
2, Ε, 8) αυτού. 

4. Την υπ’ αριθμ. 51/1988 Π.Δ/γμα «Οργανισμός Υπουργείου Πε¬ 
ριβάλλοντος Χωροταξίας και Δημοσίων'Εργων» (ΦΕΚ 19/Α/88) και 
το άρθρο 5 (παρ. 1, εδ. γ' και παρ. 2 εδ. γ') αυτού. 

5. Την 8555/27.11.90 κοινή απόφαση των Υπουργών Προεδρίας 
της Κυβερνήσεως και Αιγαίου σχετικά με τις «Πράξεις και έγγραφα αρ¬ 
μοδιότητας του Υπουργείου Αιγαίου που εξαιρούνται από τους περιορι¬ 
σμούς της διάταξης του άρθρου 81, παρ. 1 του Ν. 1892/90» (ΦΕΚ 
741/Β/29.11.90. 

6. Την υπ’ αριθμ. ΔΔΟ/Φ.101.22/574/30.1.1991 απόφαση του 
Υπουργού Αιγαίου «Μεταβίβαση αρμοδιοτήτων στον Γενικό Γραμμα- 
τέα και στους Προϊσταμένους Δ/νσεων και Τμημάτων του Υπουργείου 
Αιγαίου και του δικαιώματος να υπογράφουν με «Εντολή Υπουργού 
(ΦΕΚ 80/Β/21.2.91). 

7. Τον φάκελλο του θέματος, ο οποίος διαβιβάσθηκε από την Δ/νση 
Πολεοδομικού Σχεδιασμού, Τμήμα Παραδοσιακών Οικισμών του 
Υ.ΠΕ.ΧΩ.Δ.Ε. και έλαβε αριθμ. πρωτ. 2371/6.4.1989 στο Υπουρ¬ 
γείο Αιγαίου. 

8. Την από 20.12.1990 αιτιολογική έκθεση Πολιτιστικής Ανάπτυ¬ 
ξης της Δ/νσης Περιφερειακής Ανάπτυξης του Υπουργείου Αιγαίου, η 
οποία κοινοποιήθηκε προς τον Μάλτα Γεώργιο φερόμενο ως ιδιοκτήτη 
του κτιρίου και επεστράφη με την ένδειξη «Αζήτητο». 

9. Την από 30.1.91 κοινοποίηση της αιτιολογικής έκθεσης στον 
Δήμο Ρόδου, προκειμένου να μεριμνήσει κατά τα νόμιμα (Ν.1772, άρ¬ 
θρο 1, παρ. 2α) για την ειδοποίηση του ιδιοκτήτου. 

10. Το υπ’ αρ. 2171/15.3.91 έγγραφο του Δήμου Ρόδου «Κοινο¬ 
ποίηση αιτιολογικών εκθέσεων χαρακτηρισμού διατηρητέων κτιρίων 
στη Ρόδο», με το οποίο μα διεβιβάσθηκαν συνημένα τα δικαιολογητικά 
ανάρτησης στο Δημαρχείο Ρόδου και δημοσίευσης σε τοπικές εφημερί¬ 
δες της αιτιολογικής έκθεσης χαρακτηρισμού ως διατηρητέου του κτι¬ 
ρίου του θέματος και συγκεκριμένα: 

α) Ανακοίνωση Δημάρχου 1284/14.2.91 
β) Αποδεικτικό τοιχοκάλληοης 15.2.91 
γ) Δημοσίευση εφημερίδας «ΠΡΟΟΔΟΣ» 15.2.91 
δ) Δημοσίευση εφημερίδας «ΔΗΜΟΚΡΑΤΙΚΗ» 15.2.91 όπως ο Νό¬ 


μος προβλέπει. 

11. Την από 6.3.91 απάντηση με αντιρρήσεις του ενδιαφερομένου 
δια του πληρεξουσίου του, αποφασίζουμε: 

1. Χαρακτηρίζεται ως διατηρητέο το κτίριο επί της οδού Βορείου 
Ηπείρου αρ. 24, της πόλης Ρόδου και ο περιβάλλων χώρος του συμπε¬ 
ριλαμβανομένων και των βοτσαλωτών, φερόμενο ως ιδιοκτησία Γεωρ¬ 
γίου Μάλτα (δισκοθήκη ΑρίΙΑΚΙΙΙδ), όπως φαίνεται σημειωμένο στο 
τοπογραφικό διάγραμμα σε κλίμακα 1:200 που Θεωρήθηκε από την 
Προϊσταμένη του Τμήματος Πολιτιστικής Ανάπτυξης της Δ/νσης Περι¬ 
φερειακής Ανάπτυξης του Υπουργείου Αιγαίου με την υπ’ αριθμ. 
1287/91 πράξη του και που συνοπτικό του αντίγραφο δημοσιεύεται με 
την παρούσα απόφαση επειδή πρόκειται για κτίριο με αξιόλογα στοι- 
χεία. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών του 
στοιχείων. 

Απαγορεύεται επίσης η αλλοίωση ή καταστροφή των βοτσαλωτών, 
καθώς και επεμβάσεις στον περιβάλλοντα χώρο του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς στο εσωτερικό του χαρακτηριζο- 
μένου ως διατηρητέου κτιρίου, εφ’ όσον δεν αλλοιώνεται ο αρχιτεκτονι¬ 
κός του χαρακτήρας. 

4. Επιτρέπονται μικράς κλίμακας επεμβάσεις επί των ανοιγμάτων 
των όψεων του κτιρίου (τροποποίηση παραθύρου σε πόρτα), εφόσον εξυ¬ 
πηρετούν ουσιαστικές λειτουργικές ανάγκες των χώρων του κτιρίου και 
εφόσον δεν παραβλάπτεται ο αρχιτεκτονικός του χαρακτήρας, μετά από 
έγκριση της αρμόδιας ΕΠΑΕ. 

5. Στο τμήμα της οπίσθιας όψεως του διατηρητέου κτιρίου μήκους 
εννέα (9,00) μέτρων, όπως αυτό σημειούται στο σχετικό διάγραμμα κά¬ 
λυψης επιτρέπεται η κατασκευή προσθήκης κατ’ επέκταση. Για τον 
σκοπό αυτό απαιτείται η έκδοση σχετικής οικοδομικής αδείας και η 
έγκριση της μελέτης από την ΕΠΑΕ και υπό την προϋπόθεση ότι δεν θί¬ 
γονται αρχιτεκτονικά ή μορφολογικά στοιχεία του κτιρίου. 

6. Μετά από ειδική ρύθμιση είναι δυνατή η καθ’ ύψος εκμετάλλευση 
του διατηρητέου κτιρίου. Για τον σκοπό αυτό απαιτείται η έκδοση Ειδι¬ 
κής Υπουργικής απόφασης για Ειδική Ρύθμιση. 

7. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

' 8. Για οποιαδήποτε οικοδομική εργασία στο εξωτερικό και εσωτερικό 
του χαρακτηριζομένου ως διατηρητέου κτιρίου και στον περιβάλλοντα 
χώρου του καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

9. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβερνήσεως. · 

Μυτιλήνη, 23 Μαΐου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

